ming030890/wiki-yue-high-quality huggingface dataset:
千王之王2000

《千王之王2000》（The Tricky Master）係喺1999年出品嘅香港搞笑電影之一。
導演王晶因為套戲入面嘅角色花名叫做「肥螳螂」，因而得到「肥螳螂」嘅花名。

制作
出品機構：
BOB最佳拍檔有限公司
監製：王晶
導演：王晶
編劇：王晶
主演：周星馳、張家輝、吳君如、關秀媚、林熙蕾、王晶……等。

劇情大綱
喺澳門嘅路環監獄裡面，有個囚犯俾成大班人排住隊問佢攞賭錢貼士，就連看守警官都佩服佢嘅賭術，令到人人畀面，佢就係人稱「千王之王」嘅黃師虎。
而喺香港一間學校裏面，臥底梁寬正喺度暗中保護緊大地產商何生個女何千金，點不知喺樓下同佢照應嘅阿頭千面人俾一班綁匪挾持返轉頭，重連何千金都劫走埋，好彩「瀟洒威武」嘅梁寬及時阻截，最後將幾個綁匪一一收拾，成功救返何千金；不過佢已經厭倦做低級臥底嘅生活，要求千面人畀佢做大案件，喺阿寬嘅苦苦哀求之下，千面人終於畀咗一單大案佢跟，就係要佢做嗰個人稱「肉面飛龍」嘅大老千法拉利嘅臥底，盡量收集犯罪証據，等警方可以夠料緝拿法拉利歸案。
阿寬喺沙灘遇到一個絕色尤物初戀，問到初戀嘅電話號碼之後就自己喺度發白日夢，點知俾法拉利嘅得力手下火龍同埋肥豬王捉住玩到陀陀擰，原來法拉利係借阿寬嘅出現嚟過橋去呃個有錢女嘅錢，而法拉利亦都收咗阿寬做佢嘅手下。夜深人靜，喺法拉利嘅大宅入面，阿寬一個人四圍巡，點知俾佢發現一個黑影閃過，追到電腦房用電筒一照，呢個黑影原來就係日頭喺沙灘遇到嘅美女初戀小姐；初戀正喺度下傳緊法拉利嘅犯罪証據，阿寬就同佢傾起上嚟，喺傾談中知道原來初戀都係俾法拉利迫害嘅一群，點知傾傾吓俾其他打手發現咗，於是阿寬詐諦被初戀挾持，兩個人逃離咗法拉利嘅追捕，但係初戀嘅膊頭就中咗一槍。
返到阿寬屋企，初戀挑咗粒彈頭之後就留喺房休息，點知呢個時候阿寬個女朋友PIZZA買咗宵夜上嚟，想提阿寬第二日要過澳門飲姐夫嘅生日酒，但係阿寬怕喺房嘅初戀會令到PIZZA誤會，於是作頭作勢帶咗PIZZA出去。
喺澳門某間酒樓嘅貴賓廳裏面，黃師虎個老婆WASABI正喺度好忙咁招呼緊親朋戚友，PIZZA就襯機會介紹咗男朋友阿寬畀佢家姐WASABI識。冇幾耐成班人突然起哄又獻花又拍手，原來黃師虎到咗；佢入門口嘅情況可謂非常巴閉，除咗有一班擁躉沿途跟住歡呼之外，佢嘅左右兩邊重貼身企咗個類似護法嘅人，就連WASABI點吓佢老公都俾保鑣聾五一腳踢到飛開，想o錫吓個老公都要咀咗個護法先，再由護法咀返黃師虎。不過踢爆咗原來呢兩個護法係監獄嘅獄警，因為特別原因先至畀坐緊監嘅黃師虎出嚟赴宴，之但係就唔可以同任何人有任何接觸。席間因為阿寬話最痛恨老千，當眾挑釁黃師虎，點知俾黃師虎大肆侮辱返轉頭，最後搞到雞毛鴨血咁走。
返到屋企之後，阿寬唔記得咗初戀小姐重喺度，終於俾PIZZA發現咗，就嬲爆爆咁離開；初戀用美色勸掂咗阿寬一齊夾計對付法拉利，佢先詐諦俾阿寬綁住，然後帶咗返法拉利屋企，當係俾阿寬捉到佢；阿寬襯法拉利迫供緊初戀嘅時候，乘機走入電腦房下傳犯罪証據，而且通知埋佢阿頭千面人，叫佢快啲趕嚟緝拿法拉利。阿寬襯千面人未到，就想去救埋初戀，佢撞咗入房時見到張床嘅被單下面有個女人係咁嗌，就即刻衝上前隔住張被打咗個男人幾拳，點知一掀開張被見到個男人原來係大有錢佬阿孖成哥，原來佢同佢老婆嚟咗法拉利屋企作客，喺間房度搞嘢。阿寬搵極都搵唔到初戀，而呢個時候千面人帶住成班差人嚟到法拉利大宅，只見法拉利氣沖沖咁出嚟，重否認佢識得阿寬，而孖成哥就係咁投訴。返到差館，阿寬下傳返嚟帶有電腦病毒嘅光碟令到成個警局嘅資料銷毀晒，搞到俾千面人勒令即時停職。
阿寬一離開差館，即刻俾十幾人追斬，好彩跑到去路口嘅時候，揸住電單車嘅初戀及時趕到載咗佢走。去到初戀屋企，初戀即刻攬住阿寬喊，搞到阿寬一頭霧水，跟住話想同阿寬交歡叫佢快啲除衫除褲，阿寬一時興奮，一個人喺廳度大跳脫衣舞，點知成個過程俾人用攝錄機偷拍晒，重干擾埋電視台頻道作即時直播，等人人都睇到佢嘅醜態；當佢發現自己上咗電視嘅時候，初戀喺房走出嚟用電擊棒將阿寬電暈，跟住俾人載咗去大馬路踢咗佢落車示眾。
阿寬因為呢件事深深咁受到打擊，PIZZA見佢意志咁消沉，就勸佢去搵姐夫阿黃師虎學返幾招，然後再去對付法拉利同埋初戀，以報恥辱之仇。
阿寬喺澳門搶人手袋，諗住借犯罪俾人捉入監，然後拜黃師虎為師，點知入到監獄先知原來黃師虎已經服刑期滿放咗監，搞到喺監獄度俾班囚犯大肆淫辱。
黃師虎喺屋企大開賭局，重玩乜贏乜，就連同細路仔打遊戲機都唔放過；呢個時候阿寬帶住一臉痛苦咁出現，黃師虎知道佢嘅來意，於是就借故係咁閃，而佢老婆WASABI就勸黃師虎幫阿寬，最後黃師虎俾阿寬嘅誠意打動而收咗阿寬為徒。雖然已經拜咗師，但因為要喺短時間之內要學到有能力對付法拉利報到仇係一件唔容易嘅事，於是阿寬直頭叫黃師虎出山，黃師虎開頭點都唔肯，後來同意打賭如果阿寬呃得到佢就親自出馬對付法拉利。阿寬同WASABI幾個出晒奇謀怪招都呃唔到黃師虎，後來法拉利嘅助手火龍帶住幾個手下嚟到黃宅，開槍打傷咗黃師虎之外重炸咗佢屋企，於是黃師虎決定出山去搵法拉利算賬，重突然轉性要送鑽石畀佢老婆，嚇到WASABI嗌晒救命。
黃師虎叫阿寬不斷重覆咁睇一段電視新聞，係報導有關於兩個有錢佬鄭一筒同埋諗伯失蹤咗成個禮拜，搞到股市大幅下滑嘅消息，叫阿寬可以研究吓呢段新聞有咩竅妙，跟住傳呼阿寬約佢夜晚去法拉利屋企會合。
嗰邊廂，初戀出現喺一間會所嘅卡拉OK貴賓房，房裏面等緊佢嘅就係大有錢佬李孖成，佢襯住李孖成毛手毛腳嘅時候一腳將孖成踢暈，然後裝入紙皮箱叫人運走。出到去會所門口時，見到一個好似黃師虎嘅人喺佢面前經過，佢上車之後就即刻打手提電話匯報畀法拉利知，點知講講吓黃師虎突然插咀，於是法拉利就叫初戀帶黃師虎去見佢。
黃師虎見到法拉利，兩個人客套咗一輪就提議打台灣麻雀，而且要一鋪定輸贏；黃師虎憑住佢高超嘅千術，贏咗一億幾港紙，跟住重約埋幾日後開一場億元大賭局，每人預備五億做籌碼，喺限定時間之內鬥贏得多，邊個贏最多錢就可以贏晒對方嗰五億元，重要立紙為據；呢個時候阿寬幾個嚟到，黃師虎就叫阿寬代佢簽呢份合約。
黃師虎推測到嗰三大富商係俾法拉利綁架咗，想借賭局分散注意力，等股市跌到得返三四千點嘅時候就乘機搵大錢，於是佢漏夜潛入法拉利屋企特登俾人捉住，終於俾佢見到三大富商，一齊被困喺密室一個大監牢裏面。
呢一晚法拉利屋企人頭湧湧，除咗好多嚟睇賭局嘅賓客之外，重有嚟自賭業聯盟嘅幾位代表做監場，監察賭局嘅進行。阿寬同法拉利開始賭局嘅同時，WASABI同PIZZA就喺大宅四圍搵黃師虎嘅下落，卒之俾佢哋搵到個密室，正當制服咗個守衛想開鎖救人之際，初戀突然出現，於是三個人打起上嚟，最後都成功救咗黃師虎同埋三大富商出嚟。至於賭局方面，阿寬一直採取消極嘅態度應付，就係為咗等黃師虎喺限時之前出現，可以贏返轉頭，不過雖然黃師虎及時出現要求接力完成賭局，但係就因為公平嘅原則而受到國際賭業會長嘅阻止。
經過一輪嘅爾虞我詐，黃師虎同阿寬最後都贏到呢場賭局，重粉碎咗法拉利喺股壇上獲利嘅卑鄙行為，俾假扮荷官嘅千面人繩之於法。
冰島克朗

冰島克朗係冰島嘅官方貨幣，佢嘅原名係króna（單數）或krónur（複數），喺冰島語入面係「皇冠」嘅意思。雖然發音拼法各有小差異，但係「克朗」係所有北歐國家共同使用嘅貨幣單位，佢嘅ISO 4217代碼為ISK。

歷史
冰島克朗嘅出現最早係喺第一次世界大戰，由於冰島從丹麥王國之中分離獨立（1918年），斯堪的納維亞貨幣同盟解散，冰島就喺原本嘅斯堪的納維亞克朗中分裂出嚟。1961年之後流通嘅冰島克朗，都係由冰島中央銀行（Seðlabanki Íslands）負責管理。
1980年，冰島進行貨幣改革並且重新對冰島克朗定價，規定每100舊冰島克朗等於1新冰島克朗。雖然喺定義上，每1克朗等於100冰島分（單數：eyrir，複數：aurar），但係事實上當局並冇發行過面值低過1克朗嘅任何貨幣，因此冰島分係一種冇實用化嘅貨幣單位。
冰島文

冰島文（íslenska），係冰島嘅官方語言，有超過33萬人用。
冰島潮什麼

《冰島潮什麼》（英文：Hipster Tour Iceland）係香港電視廣播有限公司嘅遊埠節目，由梁芷珮做主持，亦係佢嘅「潮什麼系列」第八輯作品，喺香港時間2021年10月18至27號逢禮拜一到三22:30到23:00喺翡翠台播。呢個節目會介紹冰島嘅新潮嘢。
冰島航空

冰島航空（Icelandair）係冰島一間航空公司，1937年開張。
冰島虞美人

冰島虞美人同罌粟、賽牡丹經常俾人搞亂，因為花型相類似，但三者實情差好遠。
冰島旗

冰島旗，係代表冰島嘅旗。旗長闊比例18:25，藍色底，上面有白色同紅色嘅北歐十字。
冰島議會

冰島議會（冰島文：Alþingi，直意係全體議會），係冰島嘅立法同議事機構，同時係世界上最早出現嘅議會之一，係到現代仲存在著嘅最古老嘅議會。
最初嘅議會係930年喺辛格韋德利（冰島文：Thingvellir）嘅法律石度創立，此後因為冰島受到挪威同丹麥嘅殖民統治而喪失咗議事功能（淨係當法院咁用）。1944年冰島成為共和國後，議會就轉為政體嘅最高立法機構。
原採取兩院制，1991年後採取一院制，現共有63名議員，任期四年。

史
19世紀彩繪入邊位處辛克瓦萊峽谷嘅法律石
據喺12世紀初葉成書嘅冰島歷史文獻《冰島人之書》（冰島文：Íslendingabók）仲有《定居者之書》（冰島文：Landnámabók）嘅記載，喺「定居者時代」（The age of settlement），由870年去到930年，隨著冰島移民潮而定居嘅維京移民增加（總計有435人），傳統嘅武鬥方式經已唔再適宜解決族群嘅爭拗。借鑒返北歐氏族社會間一路有嘅成年男性聚會、商討重要議題嘅風俗，冰島嘅維京人就喺920年模仿挪威律法，制定咗冰島第一部法典《灰雁法典》（冰島文：Grágás）。跟著嘅930年仲揀咗雷克雅未克郊外嘅辛克瓦萊峽谷（冰島文：Þingvellir）召開咗第一次自由人大會。
跟著嘅會議固定每年一次，主要嘅工作就係制定法律、宣判刑事案件，一次會期係兩個禮拜。議會嘅活動一路係持續到1798年。呢個期間冰島喺1262年臣屬挪威，兩個地方到1380年再同歸丹麥管治。冰島議會呢段時間入邊，係慢慢失去咗立法權，而喺1800年俾人撤銷咗。
到咗1845年冰島議會作為丹麥國王嘅咨詢議會得以重建，1874年後又攞到咗部分立法權同財政權。1918年冰島同丹麥簽訂咗聯邦法，約定咗冰島升格做主權國家，但外交事務仲係由丹麥揸fit。到1944年6月16號丹麥聯盟宣佈解散咗，跟著第二日獨立後嘅冰島就頒布咗第一部憲法，宣告冰島共和國嘅成立，冰島議會就實施兩院制，每屆新議會會選出三分一議員組成上院，另外三分二就組成下院，舉行聯席會議就稱呼係聯合院。1991年10月上下兩院合併成一院。

早期特色
最初嘅議會最有標誌性嘅，就係位處巨大山壁嘅包圍，發言者可以企上議會石/法律石度，利用山壁嘅擴音效果，畀參會人都聽得清發言嘅說話。由於早期嘅維京人民風彪悍，即使進行著議會，都係時有發生流血衝突，或根據議會嘅仲裁進行處刑。
議會嘅誕生俾睇作係「冇國王嘅冰島」開始形成一個國家嘅象徵。喺呢個議會度任何人都可以控訴同調解，仲有議決。

盛況
每到冰島議會召開嘅時候，就係維京人社群度最鬧熱嘅場合。各「庭」（解釋睇下一章）嘅頭領，會帶埋屋企人同扈從一齊參會。由於會議有一種節日氣氛，商販、細路、詩人各色人等都會聚埋呢度。啲商人會帶返啲外埠嘅小道消息過去，會利用埋集會嘅機會賣嘢兜生意，仲會開埋商鋪。釀酒師仲會帶埋一桶桶酒，啲部族酋長會利用機會尋求新嘅聯盟，仲有締結友好嘅政治婚姻。 詩人同講古人會喺處娛樂啲民眾...成個氛圍就會好似嘉年華咁。

組成架構
最初議會所制訂嘅《灰雁法典》，就為古冰島各級權力機關嘅組成訂立咗一系列嘅規例。按照《法典》全島可劃分成多個「庭」（冰島文：goðorð），唔係一個確切嘅地理單位，而係一個統計固定數農民嘅計量單位，所以全島「庭」嘅總數會成日浮動嘅，一般係36個，有時就會係39或48個。每個「庭」會安置一個頭領（goðar / chieftain），由全島各頭領作為議員組成冰島議會。喺會議召集時，各頭領有權要求下屬嘅每9個自由民選派1人一同參會。主持嘅議長又稱「法律宣講人」（Lögsögumaður / Lawspeaker），由各頭領推選產生，任期三年，可連選連任；而議會入邊同樣會有頭領之間嘅改選，頭領任期亦係三年，可連選連任。
而議會入邊行使最高立法職能嘅係「立法會議」（Lögrétta / Law Council），由法律宣講人召集，每個頭領都有資格參會，仲可以帶兩名隨從。立法會議對公眾開放，所有感興趣嘅冰島人都可以旁聽。

現代
現代嘅冰島議會，每屆議會就會分4個年會，年會開始前啲議員就會抽籤決定自己嘅座位，而各黨議員係分開坐嘅。每個年會由10月1號開幕，到第年5月休會。有特殊情況嘅時候休會期間亦可召集會議。而議長同6名副議長會組成常務委員會（the Presidium），商討重大事務。經同內閣同議會黨團嘅商討，常務委員會先至會定返年會嘅主要日程。每禮拜嘅日程亦由常務委員會提出，交由議長一錘定音。現代議會啲會議亦保持對公眾開放，媒體可以全程報導。而議會黨團（Parliamentary Party Group）限定黨團成員至少有兩人，而每位議員唔可以隸屬超過1個以上嘅黨團，黨團可以選舉出1名主席。黨團通常每兩禮拜會聚會一次，商討、決定返啲成員喺議會各委員會、處理重要事務嘅分工，討論埋計劃提交議會嘅議題，審查各議會委員會嘅提案同埋提出修正案。

文學創作
古議會開嘅時候就似嘉年華咁，啲人都會藉機相互認識、相約、結盟或建立友誼。 議會開陣時亦係安排終生大事嘅絕佳時機，當地唔少浪漫嘅愛情故事據話都係由呢度開始。喺冰島最出色嘅中世紀文學作品尼亞爾薩迦（冰島文：Njáls saga）度，精細描繪咗冰島 960 年到 1020 年間嘅古仔，其中描述嘅冰島英雄人物 Gunnar 同佢太太，第一次相遇就係喺呢個議會場地嘅一帶。

保護同觀光
根據1928年通過嘅冰島法律，古議會原址所處嘅辛格維利爾，成為咗國家公園同國家保護區，將始終作為冰島嘅國家財產，由議會去負責保護。 2004年開始列入咗聯合國教科文組織嘅世界文化遺產名單。
冰島足球代表隊

冰島足球代表隊係代表冰島嘅足球隊，由冰島足球總會打理，會出席國際足球賽事好似世界盃同歐洲國家盃咁。
周振霆

周振霆（1986年10月17號—），係中國填詞人。
周文健

周文健（Michael Chow，1960年1月11號—）係香港電影男演員，1986年出道，代表作係1996年電影《孟波》，2000年代中期一度息影，2020年代初復出。
周憲本

周憲本，香港親中派政治人，香港再出發大聯盟發起人之一。
周打湯

周打湯（英文：Chowder），又叫周打，係種美國式濃湯，通常用海鮮整，好多時都會落牛奶或者忌廉煲，上檯時配梳打餅食。
周慶峻

周慶峻（1943年6月28號—2021年6月16號）原名周慶鑽，係臺灣政治活動者，而家係中華愛國同心會會長及中國民主進步黨黨主席，2021年5月因為幫張秀葉參選九合一大選期間，利用餐會行賄，被台北地方法院引用選舉罷免法判監三年半，褫奪公權三年，但係喺判刑之後冇幾耐，周慶峻就確診咗武漢肺炎，重因為本身有慢性病而變成重症，捱咗大概一個月之後，周慶峻喺2021年6月16號死咗，享年77歲。
周慶峻喺1970年代前曾經由廣東偷渡到香港，曾經喺1985年香港區議會選舉中代表當時親台啲旺角街坊會競逐旺角區議會議席落敗，之後去咗台灣並入籍中華民國。
佢曾經帶隊到南韓「示威」，要求釋放被羈押嘅卓長仁等「劫機六義士」。
2001年，周慶峻組織群眾襲擊當時正處理緊興票案嘅律師莊柏林。曾多次發起支持兩岸統一嘅活動，例如2003年11月2號，佢率領愛國同心會成員喺圓山大飯店抗議旅美嘅大陸民運人士曹長青發表支持台獨嘅相關言論，雙方發生肢體衝突，曹長青話「他們四個人就這樣按著我打，臉上挨了幾下，胸口這邊也有幾下，完全是中國紅衛兵那一套，似乎在開什麼鬥爭會，用那些字眼，說不到幾句就打你一下……」（佢哋四個人就噉樣撳住我打，塊面捱咗幾下，心口呢邊都有幾下，完全係中國紅衞兵嗰一套，似喺度開緊乜嘢鬥爭會，用嗰些字眼，講唔夠幾句就打你一下……），事後周慶峻被判20日拘役。
2005年10月1號，為咗向台獨勢力表達「抗議」，喺位於台北市嘅中華民國總統府前升起五星紅旗進行反制。
2005年10月16號，為對抗台灣國民黨嘅備案，向中華民國內政部備案成立中國民主進步黨。
吸血新世代

吸血新世代（The Vampire Diaries）係美國電視劇，由同名小說改編，2009年到2017年總共製作咗8季，總共171集。
吸血新世紀系列

《吸血新世紀系列》（英文：Twilight），國語譯名《暮光之城系列》，係輯小說，一套四本，講吸血殭屍嘅故仔。故仔係美國人史提芬尼美也（Stephenie Meyer）作嘅。
故仔講一個十幾歲嘅後生女貝拉（Bella），鍾意咗一百零四歲嘅吸血殭屍愛德華（Edward Cullen）。
出租家人

《出租家人》（英文：We Are Family）係2024年上畫嘅港產片，由曾志偉、陳家樂、周家怡、恬妞、楊千攸主演，劉偉恒執導。
出羽國

出羽國係古代日本嘅一個令制國，屬東山道地區，位置約莫係家下山形縣同秋田縣。
出血

出血係指血液漏出循環系統嘅情況，可以細分做外出血同內出血兩種。外出血又叫流血、流蚊飯，係指皮膚𠝹損而流出血液。內出血又叫爆血管，係體內血管爆裂而流出血液，當中以腦內出血引起嘅中風（出血性中風）最危險。

文化
形容一個人好激氣，粵語可以話佢「激到爆血管」。
形容使錢使得多，粵語可以話係荷包「大出血」。有啲人以為「大出血」係嚟自日文，但其實唔關事，只係可能同日文入面代表大減價嘅「大割引」搞亂咗。
出糧日貸款

出糧日貸款（英文：payday loan）係短期嘅無擔保貸款，「借咗下個出糧日就要還」。通常利息都好高。
出租車

出租車係一架租畀人用嘅車（唔一定係的士），車主收租金。出租車做生意有幾種商業模式，車種都有好幾樣花款，例如吊雞車、旅遊巴、單車、跨境包車服務、結婚行禮用嘅花車咁。
出發2022

《出發2022》（英文：OnSet2022）係由香港電台出品製作嘅微電影系列，由香港特別行政區成立25周年主題曲《前》嘅創作人擔任故事創作同製片。整個系列分為《手錶》、《幸運熊》、《空間魔術師》、《轉型》四個獨立故事，四位主角都係1997年香港回歸年出世嘅90後，喺2022年啱啱滿25歲。2022年6月25號起，逢星期六晚上9點，港台電視31播出。

簡介
每集嘅主角都各自懷有夢想，亦因為各自唔同嘅原因面對住事業、親情、愛情、友情等人生轉變，最後經過努力，搵到人生出路。
出租屋

出租屋（粵拼：ceot1 zou1 nguk1），又嗌出租房（ceot1 zou1 fong4），係除旅館業之外以盈利做目的，用嚟做地產出租生意，業主將佢擁有嘅物業收租金租畀其他人住或經商、生產、辦公、儲存物品嘅用途。出租嘅物業單位可以係住宅、停車場、工廠、貨倉、寫字樓、辦公大樓、舖頭、商場等。
啱啤

啱啤 （西班牙文：Cervezas Ámbar）係由西班牙薩拉戈薩La Zaragozana釀酒公司出品嘅啤酒，1900年成立。
啫喱

啫喱係一種普通甜品，由魚膠溝埋水、糖、果汁（或者人造香料）雪凍凝成。
啫喱豆

啫喱豆（Jelly bean）係種糖，出面有糖衣，入面係口感似啫喱嘅軟糖。所以先叫啫喱豆，有五十種口味，仲推出過怪味糖。
啱

啱（粵拼：ngaam1），書面語叫做正確或者對，即係一句嘢或者一樣嘢係合規矩，無錯。都可以解適合，例如「呢個調唔啱男人唱」。都可以解巧合。
啱嘅本字係諳。諳既音係烏含切。《玉篇》知也。《六書統》熟聞也。廣東話人話人啱，就等於話人深知也。
《三國演義》「原來太史慈所招軍大半是山野之民，不諳紀律。」呢句嘢話山野之民唔啱紀律，就好似啲人平時話人唔啱規矩咁。好似「你咁唔啱規矩喎」，轉文言文：「爾今不諳規矩也」。另外，唐詩《奉和九日幸臨渭亭登高應制得亭字》「簫鼓諳仙曲，山河入畫屏」，轉做白話：「簫鼓啱仙音，山河入畫屏」。《三國演義孔明用智激周孫權決計破曹操》「北軍不諳水戰」，轉白話：「北軍唔啱水戰」。唐詩《小山歌》「君能舉帆至淮南，家住盱眙余先諳」，轉白話：「你能舉帆去淮南，屋企喺盱眙我先啱」。
啪啪聲，太好聽

《啪啪聲，太好聽》（Talker: Inside Out）係香港電視娛樂製作嘅清談節目，2016年9月11號到2017年8月6號逢禮拜日23:30-00:00（晚吹時段）喺ViuTV播出，主持係鄧洢玲、梁梓禧。每集節目都會講同性有關嘅主題。另外第47、48集因為同性侵犯有關，所以改名叫《啪啪聲，唔好聽》。
皆因節目監製鄭寶榮喺2017年7月俾無綫電視嘅Big Big Channel撬咗過檔，所以節目只係拍到48集，ViuTV安排由另一製作團隊同主持陣容嘅新節目《啪啪Channel》接檔。
啫喱筆

啫喱筆係種筆，同原子筆有啲似，但筆嘅顏料係水溶性嘅凝膠啫喱，寫出嚟色水睇落鮮豔啲。
啫喱粉

啫喱粉，嘢食材料之一，用來整啫喱，商品來。佢係魚膠粉加咗糖、香精、色素。只要用水開，攪勻，雪凍凝固就成啫喱。
啫喱粉英文叫jelly powder。
四大哈里發

四大哈里發，又叫正統哈里發，係回教創始人穆罕默德死後嘅四位繼承哈里發嘅人，分別係阿布伯克爾、歐麥爾、奧斯曼本阿凡同阿里。呢四位哈里發透過民主選舉或者推舉產生，多數穆斯林都認同佢哋。阿里死後，哈里發個位畀穆阿維亞一世搶咗，阿拉伯開始咗倭馬亞王朝。
四大天王

四大天王或四天王（梵文：चतुर्महाराज，Caturmahārājakayikas），又稱為護世四天王或者四大金剛，係佛教著名護法，二十諸天嘅嘅四位天神，位於天界第一重天。
四天王天，又叫四大天王天、四王天、四大王眾天等。根據佛教經典，須彌山腹有一山，名犍陀羅山（犍陀羅義爲香行、香遍），有四山頭，各住一山各護一天下（四大部洲，即東勝神洲、南瞻部洲、西牛賀洲、北俱蘆洲），所以又稱為護世四天王（लोकपाल，lokapala，義爲“世護”、“方位護法”） ，係六欲天嘅第一重。嗰個天同一大世界嘅日、月等平面，日月星宿上又有日月星宿天，喺其下有堅手天、持鬘天、常放逸天，係四天王部署多福鬼所居，所以亦算喺四天王天中。
佢哋嘅神像通常分列喺蓮宗同禪宗佛寺嘅第一重殿兩邊，因此又稱為天王殿。
四大家魚

四大家魚係中國南方四種主要嘅食用淡水魚，包括鯇魚、鯪魚、大魚同鯿魚。呢四種魚同中國北方嘅四大家魚：即係青魚、草魚、鰱魚同鱅魚有些少唔同。大魚北方人叫鰱魚，而鯇魚其實包括咗北方人叫嘅草魚同埋青魚，但係佢哋全部五種魚都一樣係屬於輻鰭魚綱鯉形目嘅鯉科物種。喺歐美地區，呢幾種魚合稱「亞洲鯉魚」，被視為當地水體嘅入侵物種。
四大名捕

《四大名捕》（英文：THE FOUR）係一部中港合拍嘅古裝武俠片，改編自華人作家溫瑞安寫嘅系列武俠小說《四大名捕》，2012年上映。
由陳嘉上執導，鄧超、劉亦菲、黃秋生、鄭中基、鄒兆龍出演。
四大名鎮

四大名鎮係指明清時，江西景德鎮、河南朱仙鎮、湖北漢口鎮同埋廣東佛山鎮。呢四個鎮都各有名產，亦聚集唔少人定居。
景德鎮，以青花瓷器聞名世界，號稱瓷都。朱仙鎮，響較北地方，水陸交通同商貿重地。以木版年畫聞名。漢口鎮，水陸交通樞紐，商賈雲集，有「楚中第一繁盛，九省通衢」美譽。而佛山鎮係南方手工業重鎮，鐵器陶瓷都出名。
四大佛教名山

係五臺山、九華山、普陀山同埋峨嵋山呢四座大山嘅統稱。佢喺傳說入面話係四大菩薩嘅道場。而呢四座山喺中國內地嚟講，都係好出名嘅四座佛教名山。
喬木

喬木係種植物分類，指有明顯主幹嘅木本植物，生得比較高大，距離地面比較遠先至打橫生出枝幹。
絕大多數樹都算係喬木。
喬戈里峰

喬戈里峰，又叫K2峰，係世界第二高峰，高8611米，只係矮過珠穆朗瑪峰37米，屬於喜馬拉雅山脈，喺巴基斯坦同中國嘅邊境。
喬托

喬托（Giotto di Bondone，1267年—1337年1月8號）係意大利畫家同建築師，出名作品包括斯克羅威尼禮拜堂嘅濕壁畫。
喬曉陽

喬曉陽係中國大陸政府官員，兼中國共產黨黨員，鄉下嚮湖北大冶。

經歷
1968年，喬曉陽嚮北京語言學院外語系畢業。
1974年，成為中國共產黨成員。
做過亞非拉科副科長
江蘇省外事辦公室宣傳處副處長
中共湖北省委辦公廳秘書
中共中央政法委員會辦公室副主任及全國人大常委會法制工作委員會辦公室主任
1995年12月，加入香港特別行政區籌委會委員
1997年6月，成為全國人大常委會香港特別行政區基本法委員會委員
1998年3月，做全國人大法律委員會副主任委員
同年5月，加入全國人大澳門特別行政區籌委會
2003年，成為全國人大常委會副秘書長、全國人大常委會香港基本法委員會主任

近況
對《香港2012年政改方案》，代表中央睇法，重解釋「個人意見」乜叫做「普選」。
喬氏

喬氏，姓氏之一。
來源有三。一者，母系姬姓。守黃帝墓於橋山，日後因以為橋氏。之後又有改為喬氏。二者，匈奴之中一族，後與漢人相混。三者，鮮卑之中一族，改以喬為氏。
喬寶寶

喬寶寶（粵拼：kiu4 bou2 bou2；英文：Gill Mohindepaul Singh，1970年4月23號—），原名係喬保羅（kiu4 bou2 lo4），係印度裔香港人。因為參加電視節目《殘酷一叮》而加入無綫電視成為香港演員。喬保羅加入娛樂圈之前係香港懲教署二級懲教助理及千福大少餐廳嘅股東之一。2011年至2012年，喬寶寶分別喺《真相》飾演印籍大狀喬大狀（Mr.Gill）及《衝呀！瘦薪兵團》飾演印籍香港人盛小龍（Inderpal、印度豹）而受到關注。

家庭
喬保羅喺1990年結婚，同印度籍太太Gurinder Kaur Gill生咗兩個仔，大仔Inderpal於1991年喺香港出世，細仔Arvin於2003年出世時遇上嚴重急性呼吸系統綜合症而喺蘇格蘭出世。2012年2月，其中太太申請香港護照被拒絕，喬保羅因此為咗兩名喺蘇格蘭升學及接受治療嘅細佬而被迫舉家移民蘇格蘭，並退出娛樂圈。《怒火街頭2》、《名媛望族》、《戀愛季節》及《巨輪》成為佢喺無綫電視嘅暫別作。2013年5月8號，喬寶寶移民蘇格蘭。2013年10月8號，喬寶寶宣佈返香港，並舉辦個人演唱會，佢透露將會復出娛樂圈。2014年9月，喬寶寶接拍新劇《張保仔》。
喬氏海蝠魚

喬氏海蝠魚（學名：Malthopsis jordani）係棘茄魚科海蝠魚屬嘅其中一個種。
劉昊然

劉昊然（粵拼：lau4 hou6 jin4，1997年10月10號—）係中華人民共和國演員、歌手。河南人。
劉易斯咸美頓

劉易斯咸美頓，MBE，HonFREng（英文：Fellow of the Royal Academy of Engineering）（英文：Sir Lewis Carl Davidson Hamilton；1985年1月7號—），又叫「路易斯·咸美頓」，係英國一級方程式賽車手，攞過七次一級方程式賽車世界冠軍，同舒麥加齊名，仲刷新過好多紀錄。

F1生涯
咸美頓喺2007年投身一級方程式，簽麥拿倫車隊，喺2008年贏咗第一次一級方程式總冠軍，成為最後生嘅世界冠軍得主同第一位奪冠嘅黑人。
2013年，佢轉投平治車隊。2014年賽會修改引擎規格規則之後，咸美頓再贏多六次總冠軍（2014、2015、2017、2018、2019、2020）。
喺2018年賽季佢第五次成為一級方程式冠軍，成為第三位攞倒五個世界冠軍嘅一級方程式車手。
2019年佢贏咗第六個一級方程式冠軍，單獨成為第二多世界冠軍嘅一級方程式車手。
2020年，佢攞倒第七個一級方程式冠軍，同米高舒麥加並列成為擁有最多一級方程式世界冠軍嘅一級方程式車手。喺12月31號，伊利沙伯二世公佈，咸美頓將會被賜予爵士頭銜。
2021年12月15號，咸美頓被冊封為下級勳位爵士。
2022年賽季，咸美頓第一次攞唔到任何分站冠軍同桿位，並只係喺錦標賽入面排第六。2023年賽季，咸美頓登上頒獎台5次，全年排行榜排第三。
2024年賽季，咸美頓喺英國大獎賽入面嬴咗冠軍，係佢自2021年沙特阿拉伯大獎賽之後第一次攞到分站冠軍，呢個冠軍係咸美頓喺英國大獎賽入面第九次勝利，令佢超越米高舒麥加，成為F1歷史上喺一個分站入面贏最多冠軍嘅車手。2月1號，梅賽德斯宣布咸美頓會喺2025賽季轉投法拉利車隊。

事件
2021年一級方程式錦標賽，咸美頓同荷蘭賽車手韋斯塔本叮噹馬頭，兩人喺阿布扎比嘅最後一站比賽之前同分，要喺呢一站先至可以決出總冠軍誰屬。比賽開始之後，排第二起步嘅咸美頓好快就過咗韋斯塔本，其後更加領先過八秒距離。喺比賽尾兩個圈嗰陣威廉士車隊嘅Nicholas Latifi（英文：Nicholas Latifi）失控撞欄，要出動安全車，之後韋斯塔本憑住入咗維修站有新車胎嘅優勢，喺最後嘅第58圈壓過咸美頓獲得冠軍，仲令咸美頓冇得攞創紀錄嘅第八座一級方程式冠軍。之後佢同佢所屬嘅平治車隊一齊向大會上訴話佢喺安全車之下超車犯咗規，但上訴失敗咗。之後咸美頓嘅擁躉去咗Latifi嘅社交網站口出惡言，仲對佢同佢女朋友發出死亡威脅。
劉昊霖

劉昊霖（1989年10月2號—）係中國唱作人，山東青島人。

經歷
2012年，佢參加《中國好聲音》第一季，加入劉歡嗰隊。
劉昌赫

劉昌赫（유창혁，1966年4月25號—）係南韓好出名嘅九段圍棋手，花名「天下第一攻擊手」，同曹薰鉉、李昌鎬、徐奉洙並稱做南韓圍棋四大天王。
佢嘅棋風華麗，兼且好有攻擊性。

經歷
佢響漢城出世，細細個靠住由阿媽睇過嘅報紙棋譜剪落嚟背住自學。雖然由九歲開始已經攞過好多業餘比賽嘅冠軍，但係唔可以攞到職業圍棋手嘅身份。響1984年，佢響定段賽攞到十勝一負，終於做咗職業圍棋手。
但係就響佢職業生涯最高峰嘅時候，老婆金兌姬響屋企因為抑鬱症而突然死咗。因為受到爾個打擊，劉昌赫一蹶不振，之後再都唔可以打入世界賽嘅頭三名。
原節子

原節子（粵拼：jyun4 zit3 zi2，1920年6月17號—2015年9月5號）係日本嘅一個女演員。

拍過嘅作品一覽
呢個表唔完整，歡迎加料。
原裕太郎

原裕太郎（1990年4月23號—）係日本足球員，司職守門員，效力愛媛FC。
原罪

原罪（粵拼：jyun4 zeoi6，英文：Original Sin），係部分基督教嘅神學家提倡嘅理論，第啲亞伯拉罕宗教例如猶太教同回教就冇原罪呢個講法。原罪般係指希伯來聖經記載嘅第一個男人亞當同第一個女人厄娃喺伊甸園食咗禁果後，犯咗「罪」而畀迫離開伊甸園，由嗰時起人就有咗原罪。
原紗友里

原紗友里，係日本嘅一個女藝人同埋配音員。
原臺南中學校講堂

原臺南中學校講堂喺臺南市北區，喺民國九十六年（1997年）6月26號公告為臺南市市定古蹟。該校嘅創立最早可追溯到臺灣日治時期喺大正三年（1914年）創立嘅「臺灣總督府臺南中學校」，僅次於「臺灣總督府臺北中學校」（今臺北市立建國高級中學），係臺灣南部最早設立嘅中學校。原本校舍本館同講堂均留到二次大戰之後，但校舍本館在民國八十年（1991年）改建完後，只留下南嘅主入口。該建築現係國立臺南第二高級中學嘅小禮堂，於2010年5月獲中央補助進行維修，現已修復完畢。

沿革
日治時期的校舍本館
本館現在僅存的部分
「臺灣總督府臺南中學校」喺1914年5月11號成立且喺5月23號開學後，最初係借用喺今臺南市中西區公所附近嘅兩廣會館（今已不存）上課，原先學生只有150名。後來1915年時校舍完工，學校便遷移過去，而學生數也成長至200多人，至於講堂則喺兩年後完工。而1920年因官制改變，該校改名係「臺南州立臺南中學校」，之後因第二中學校（今國立臺南第一高級中學）嘅成立而改係第一中學校。而喺1923年4月20號時日本皇太子裕仁（昭和天皇）曾至該校參觀。
二次大戰結束後，該校因多數嘅日籍學生返回日本而使得學生人數銳減，因此同今臺南一中曾短暫合併，導致校務停頓。後來改為「臺灣省立臺南第二高級中學」，精省後改為「國立臺南第二高級中學」至今。

建築特色
講堂建築主體係雙坡式斜屋頂，南北面有山牆，其上開有小圓窗同小方窗各三個，至於東西面上方則開有長排高窗，窗上有屋簷，而屋簷之上又有開咗老虎窗嘅弧山牆，其下方則為兩兩一對的圓拱窗。而在建築物南面還設有拱廊，其拱圈上半部均漆成白色而同磚材產生對比。至於室內嘅部分則有兩排八角型磚柱將空間分為中央主體同兩側通廊，而在北面嘅講臺之上仲有保留日治時期存放天皇教育敕令嘅奉安室。
原菜摘子

原菜摘子（1989年3月1號—）係日本足球員，踢中場，曾經喺2010年為日本女子足球代表隊出場2次。
原稿紙

原稿紙，又稱原稿用紙同稿紙，紙一種，印滿方格，用來起稿，用於中文、日文同韓文。現今常見原稿紙，起自日本，通常有四百格，亦有二百、三百、五百、六百等，用途唔同，格制亦有唔同。
原稿紙方格，方便排好漢字、日文假名、韓文諺文同標點符號，齊齊整整，字數瞭然，方便拎來排版付印。未有電腦排版之前，作家寫作寫落原稿紙，廣用於出版。學校作文仍用原稿寫，以授傳統書寫。
另日本漫畫起稿用紙，亦稱原稿紙，有時叫漫畫原稿紙分別。

史
未有印刷，寫書手抄，無所謂原稿紙。寫書抄書，並無定制，簿上紙上，一行一行寫，每行字數不一。雖則唐宋印刷術興起，刻本盛行，之不過手抄書仍然平過印書，亦無所謂起稿印刷，與手抄本無異。及後有罫紙，打直劃綫分行，直行字數無定，當然寫者喜好，亦可固定字數。
現今原稿紙一格一格，要到活版鉛字印刷流行，先至出現。報紙雜誌書籍大量印行，出版要點算字數，方便畀稿費，方便工人排版。最早唐文鉛字印刷，出自香港，及後整套鉛字送到日本，日本明治中葉，出版大盛，原稿紙亦喺嗰陣定制。
日本作家内田魯庵，用格紙寫作，一紙十行，一行十九字。之後作家愛用，一紙二十行，一行二十字，四百字原稿寫最為流行。

格式
刻本式樣，圖中為論語。
版心對摺成頁邊
通用原稿紙，抄自舊日刻本模樣。刻本一紙，每張對摺，版心經對摺，變成頁邊，就如習字簿咁合成一本。 刻本版心有書目，印上書名，版序數，作者之類，方便檢閱。原稿亦跟從，留位書寫，多數有魚尾紋【，書名號亦係咁來。

通行
刻本上邊多留白，予人寫注解，下邊則較少留白。左右空白留位，對摺後一疊，線裝成書之用。原稿紙一樣，而且下便留白更多。由於現今無所謂線裝，左右空白或會釘窿，以便對摺後，原稿用鞋帶紥成一本。
以四百格為例，以版心分成左右，左十行，右十行，版心有魚尾紋，方便寫上書目。一行二十格，格正方。行與行之間，留有一窄空間，日文會寫上讀音細字，官話注音符號，唐文句讀符號。現今格綫多為綠色，亦有紅色、淺藍色等。
之不過現代印刷書籍，改為雙面印制，並非單面對摺成書，版心意義不大，現今忽略不用。
原稿紙按傳統，打直書寫，不過打橫寫都有，但好少見。

其他
二百字原稿紙
日本做戲，戲本用二百字原稿紙寫，唔用一般四百。戲本比賽，用錯原稿紙，視為失格。
五百字原稿紙
有啲作家偏好用五百字，一行二十五字，方格會上下扁成長方，一紙寫得更多。
有四百字原稿紙，一格內再分四格，以便寫割註。即古本上，一行分兩行，細字註解。

收藏
出名作家用過原稿紙，博物館都會收藏。原稿上諸多修改，其他人評句，躍現作者思緒，構思，以及交流。為考據原作重要參攷。
原聲音樂

原聲音樂（original soundtrack，OST）指一套電影、電視劇、或者電子遊戲嘅配樂。
國語

國家語言，一個國家嘅官方語言。
國語 (大中華地區)‎：中國大陸民間沿用「國語」一詞去作為「普通話」嘅別稱。
中華人民共和國國家通用語言文字法：中國少數民族地區部分民眾將規範化官話簡稱做「國語」。
一本叫《國語》嘅古書。
中華民國國語：中華民國嘅官方語言。
臺灣國語：台灣民間混雜咗台灣話嘅國語，向台灣發展出特別嘅口音同詞匯。
中國官話：部分學者通稱中國歷代標準嘅語言做「中國國語」，包含但唔限於蒙古語、滿語、漢語。
喺日本同韓國，國語分別係指日語同韓語。而中文就被稱為「中國語」
喺馬來西亞，中文使用者會叫馬來語做「國語」，稱呼中文做「華語」。
國語羅馬字

國語羅馬字係一套拉丁字母拼音方案，用來標國語音，曾經係中華民國嘅國家標準。特點在於聲調嘅標法，唔係用附加響字母上下嘅調號（好似漢語拼音、越南話咁），亦唔係用字母標調（好似壯話、苗族話咁），而係用複雜嘅韻母串法來標調；粵語羅馬字，就係用咗類似嘅標調法而設計出來嘅。
國藥集團

國藥集團（英文：China National Pharmaceutical Group Corp），全名中國醫藥集團有限公司或中國醫藥集團，係一間中華人民共和國國務院授權國務院國有資產監督管理委員會管理嘅國企，以醫藥健康做主要業務。
喺武漢肺炎疫情期間，國藥集團同佢哋旗下嘅子公司，因為研發肺炎嘅疫苗，而得到好多傳媒嘅關注，但亦有媒體報道關於佢哋嘅試劑同疫苗研發，涉及行賄問題，質量同副作用亦引起咗部份人嘅關注。
2021年5月7號，國藥武漢肺炎疫苗獲得世衛批出緊急使用認證。

史
國藥集團係1998年由多間公司合併而成，屬於國務院國有資產監督管理委員會，旗下有千幾間子公司同埋國藥控股、國藥股份、國藥一致、天壇生物、現代製藥、中國中藥六間上市公司。

旗下上海捷諾生物科技涉嫌賄賂獲武漢肺炎測試劑合約
喺武漢肺炎期間，全球各地唔少嘅醫療科技公司都研發生產試劑。不過，喺2020年12月，《美聯社》同《蘋果日報》等多個媒體就報道，上海捷諾生物科技、上海輝睿生物科技，同埋上海伯杰醫療科技三間公司，賄賂國家衞健委同埋其他衞生部門，獨家授權使用佢哋生產嘅測試劑。呢啲企業畀咗錢中國疾病預防控制中心，以攞到資訊同埋銷售權，價碼係每間公司一百萬元人民幣。但係呢啲測試劑品質好差，導致一段時間中國冇驗出任何確診案例，中國當局因此無限制大型集會或者外出旅遊，加上中國最高疾病管制機關遮遮掩掩嘅態度同埋裙帶政商關係，造成疫情迅速擴散並且喺全球各地爆發。
而根據上海捷諾生物科技嘅網站，佢哋係國藥集團旗下嘅子公司。

武漢肺炎疫苗試驗者出現神經病變
2020年12月，秘魯喺國內試驗國藥集團嘅武漢肺炎疫苗，發現個別受試者出現神經問題，類似吉巴氏綜合症嘅情況，手腳四肢嘅活動受到影響。結果，秘魯政府要叫停臨床試驗。

高層自爆前武漢肺炎疫情初期已經接種疫苗
2021年3月6號，新浪網刊登咗《中國之聲》嘅報導，話中國國藥集團子公司國藥控股董事長于清明喺「兩會」期間透露，話國藥集團高層一年前已經接種武漢肺炎疫苗，而家都重有抗體，言論引起網上嘩然。而財聯社引述《健康時報》報導，2020年3月，即係武漢疫情爆發兩個月，國藥集團四級企業黨政負責人就已經接種咗疫苗。有人質疑，國藥集團喺武漢封城之前，就已經知道武漢肺炎嘅傳染力，呢次報道係當局隱瞞疫情又自曝疫情嘅一大鐵證，亦有武漢疫情受害者家屬話，武漢組織過一次防疫演練，正正就係防武漢肺炎病毒，咁樣正好說明，喺武漢爆發就係故意嘅謀殺犯罪行為。

武肺疫苗功效成疑
雖然國藥集團開發咗針對武漢肺炎嘅疫苗，不過佢哋嘅成效就受到質疑，甚至有人接種後被確診武漢肺炎。
2021年奧運前夕，唔少國家都關注運動員打疫苗嘅情況。中國奧委會向國際奧委會提出咗，為參賽選手提供中國國藥集疫苗嘅建議，但係澳洲同日本都表明，唔會使用呢啲疫苗。
另外，喺唔同地方，例如香港同巴基斯坦，都有個案係病人接種咗國藥嘅疫苗之後確診患上武漢肺炎，例如巴基斯坦總理。
國語音系

國語音系係國語嘅音系。

子音
包括每個音節開頭嘅子音，但係唔包括零聲母嘅情況。
國貨公司

國貨公司，又叫土產公司，係百貨公司同鋪頭，專賣自己國家貨品。
國見町

國見町（日文：国見町／くにみまち Kunimi machi */?）係日本福島縣伊達郡嘅一個町。
國藝娛樂文化

國藝娛樂文化（National Arts Entertainment and Culture Group，港交所：08228），以前叫慧峰集團（Vertex Group），係香港一間主要從事電影製作嘅公司，喺佛山有個西樵山國藝影視城。而家主席係冼國林。

事件
國藝娛樂同另外同屬冼國林旗下嘅第一信用控股，都曾經涉及股評人David Webb指控嘅「謎網50」事件，雖然唔係直接被列入，但由於冼國林嘅緣故，亦一度受到傳媒關注，股價受波及，另外佢哋亦畀廉政公署要求就事件協助調查。
2019年5月，國藝娛樂宣布，同美國荷里活製作公司Proxima Media簽訂策略性股東協議，拓展業務。
國籍法

國籍法 (英文：Nationality law) 係一個國認定佢嘅人民嘅法律，決定一個人點樣可以攞到或者失去國家嘅國籍:66–67:338:73。有啲國家將呢個概念同國家嘅公民連上關係:61, Part II:1–2，但係到20世紀，兩個概念基本上都公認為分開處理。國籍法純粹代表一個人係屬於一個國家，未必一定係佢嘅公民:1707–1708。
喺法律層面，國籍法形容一個國家同佢嘅國民之間嘅關係，而公民法就係形容一位公民喺國内嘅法律之下同國家嘅關係。呢兩種法律係由唔同嘅組織去規管:4。如果有一個人喺一個國家唔屬於佢嘅國民，咁佢哋就被認爲係一位外國人。一位完全冇任何國籍嘅人就係無國籍。
國花

國花係一種花，佢係一個國家指定代表嘅花，好似中華民國指定梅花係國花，因為鍾意佢代表中國人嘅民族個性。
而一啲地方政府或者城市都有揀市花，好似香港係洋紫荊，係當地土產嘅植物。
國華站

國華站係新北捷運三鶯線嘅一個興建緊嘅車站。
國籍

國籍係一個人歸屬一個國嘅國民嘅法律資格，亦都係一個國對國民外交保護嘅依據。國籍呢個概念響18世紀尾到19世紀初開始。
呢篇國籍係政治類嘅楔位文章，未完成；麻煩你幫手加下料，充實佢。
國罵

國罵係一個國最具代表性嘅粗口。呢個概念由中國近代文學家魯迅首先提出嚟，佢將國語用到嘅粗口「他媽的」（類似粵語嘅屌你老母）定性做國罵。
國茂鄧公祠

國茂鄧公祠又叫三餘堂，係香港一幢鄧氏祠堂，係二進式青磚傳統祠堂建築。佢喺新界元朗八鄉水流田56號，係由鄧氏三兄弟鄧球光、鄧璟光同鄧琼光喺1907年夾錢起嘅，用嚟紀念佢哋阿爸鄧氏17世祖鄧國茂。喺1985年被評為香港二級歷史建築，2010年8月31號確定評級。
國共內戰

國共內戰（又叫國共戰爭）係指中國國民黨同埋中國共產黨之間、喺中國境內打嘅仗。
國共內戰總共有兩次。第一次國共內戰喺1927年國共打北洋軍閥期間爆發，打到1937年國共合作抗日；第二次國共內戰喺1945年抗日戰爭打完之後爆發，最後共產黨贏咗，成立中華人民共和國，而國民黨領導嘅中華民國就去咗台灣。
國分伸太郎

國分伸太郎（1994年8月31號—）係日本足球員，司職中場，效力大分三神。
國分太一

國分太一（1974年9月2號—），係日本嘅一個男音樂人，組合TOKIO鍵盤手。
國分寺

國分寺係日本一種佛寺，響741年（天平十三年）由聖武天皇下令每個令制國起嘅，到今時今日重留存嘅並唔多。
國分將

國分將（1995年5月14號—）係日本足球員，打中場位置，效力秋田藍閃電。
國分優香里

國分優香里 ，係日本嘅一個女藝人同埋配音員。
地中海

地中海係一個北面俾歐洲大陸，南面俾非洲大陸同東面俾亞洲大陸圍住嘅海。由東至西約莫有4000公里，南北最闊嘅地方就大概有1800公里，面積有251.6萬平方公里，係世界上最大嘅內陸海。地中海西邊，經過直布羅陀海峽，同大西洋相連，而東面就通過土耳其海峽同黑海相連。19世紀，埃及嘅蘇彝士運河開通咗，地中海就連接埋落紅海。地中海係世界上最古老嘅海域之一。

得名
地中海，英文名係Mediterranean Sea，嚟自拉丁文嘅mediterraneus，表示喺「陸地嘅中間」（medius表示中間，而terra表示陸地）。呢個名好貼切噉形容地中海嘅地理形勢狀況。

古代文明
公元前6世紀左右嘅希臘（紅色）同腓尼基（黃色）古代殖民地
公元117年時羅馬帝國喺最廣闊嘅時候
主要嘅古代文明都喺地中海附近。呢個海提供咗貿易、殖民同埋打仗嘅路線，仲有食物（包括捕魚同埋收集其他海產）畀唔同年代嘅好多社區。最早嘅先進文明喺地中海係埃及人同米諾斯人，佢哋之間做咗好多貿易。其他值得注意嘅文明就係稍後出現嘅赫梯人同其他安納托利亞人、腓尼基人同邁錫尼希臘。大約公元前1200年，東地中海受到青銅時代崩潰嘅嚴重影響，導致好多城市同貿易路線都被毀滅。
喺古代最出名嘅地中海文明就係希臘城邦同腓尼基人，佢哋都喺地中海沿岸大規模殖民。
波斯嘅大流士一世征服咗古埃及，佢建造咗一條運河連接紅海同尼羅河，所以就連埋地中海。大流士嘅運河闊到可以容許兩艘三列槳座戰船並排通過，仲要用四日先過得晒。
經過公元前3世紀同2世紀嘅布匿戰爭之後，羅馬共和國打敗咗迦太基人，成為地中海嘅主要勢力。當奧古斯都建立咗羅馬帝國之後，羅馬人就叫地中海做「我哋嘅海」（拉丁文：Mare Nostrum）。之後嘅400年，羅馬帝國完全控制咗地中海同幾乎所有由直布羅陀到黎凡特嘅沿海地區，成為歷史上唯一做到呢樣嘢嘅國家，仲被叫做「羅馬湖」。

中世紀同帝國
西羅馬帝國大約喺公元476年崩潰。東邊再次成為主導，因為羅馬嘅勢力喺4世紀由羅馬帝國嘅東半部形成嘅拜占庭帝國度延續落去。雖然東羅馬帝國會繼續控制幾乎成個地中海，但係喺7世紀又出現咗另一個勢力，同埋伊斯蘭教呢個宗教，好快就由東面橫掃過嚟；喺佢哋最大嘅時候，阿拉伯人喺倭馬亞人嘅統治下控制咗大部分地中海地區，喺東面同南面留低咗持久嘅影響。
阿拉伯人嘅入侵打亂咗西歐同東歐之間嘅貿易關係，仲中斷咗同東亞帝國嘅貿易路線。但係，呢樣嘢間接促進咗經過裏海嘅貿易。由埃及出口嘅穀物改道去咗東方世界。嚟自東亞帝國嘅產品，好似絲綢同香料，就由水手同猶太商人由埃及運去威尼斯同君士坦丁堡呢啲港口。維京人嘅襲擊進一步打亂咗西歐嘅貿易，令佢停頓。不過，挪威人發展咗由挪威到白海嘅貿易，仲做埋由西班牙同地中海嚟嘅奢侈品貿易。拜占庭人喺8世紀中重新控制咗地中海東北部附近嘅地區。威尼斯嘅船喺9世紀開始武裝自己，對抗阿拉伯人嘅騷擾，同時將亞洲貨物嘅貿易集中喺威尼斯。
1571年嘅勒班陀戰役，歐洲嘅神聖同盟戰勝咗鄂圖曼土耳其人。
根據開羅藏經嘅文件，法蒂瑪王朝喺十字軍東征之前同阿馬爾菲同熱那亞呢啲意大利城邦保持住貿易關係。一份喺996年嘅文件提到有阿馬爾菲商人住喺開羅。另一封信就講到熱那亞人同亞歷山大港做過貿易。大約喺1060年，哈里發穆斯坦西爾准許阿馬爾菲嘅商人喺耶路撒冷居住，取代咗拉丁嘅客棧。
十字軍東征令到歐洲同海外地區（即係十字軍控制嘅地方）之間嘅貿易興旺起嚟。熱那亞、威尼斯同比薩喺十字軍控制嘅地區建立咗殖民地，開始控制同東方嘅貿易。呢啲殖民地仲畀佢哋可以同東方世界做貿易。雖然十字軍國家嘅滅亡同教皇嘗試禁止同穆斯林國家嘅貿易關係暫時打亂咗同東方嘅貿易，但係佢最後都繼續落去。
喺十二世紀文藝復興之後嘅中世紀後期，歐洲開始復興，因為更有組織同中央集權嘅國家開始形成。
1816年8月，英荷聯合艦隊炮轟阿爾及爾，要求釋放歐洲奴隸
以安納托利亞為基地嘅鄂圖曼勢力繼續增長，喺1453年攻陷君士坦丁堡，滅亡咗拜占庭帝國。喺16世紀，鄂圖曼人控制咗呢個海嘅大部分東面，仲喺南法（1543-1544年）、阿爾及利亞同突尼斯設立咗海軍基地。鄂圖曼船長巴巴羅薩喺普雷韋扎戰役（1538年）獲勝，成為呢個統治嘅象徵。傑爾巴戰役（1560年）標誌住鄂圖曼海軍喺東地中海稱霸嘅頂峰。隨住歐洲列強嘅海軍實力增強，佢哋開始對抗鄂圖曼人喺呢個地區嘅擴張，勒班陀戰役（1571年）就遏制咗鄂圖曼海軍嘅力量。呢個係最後一場主要由槳帆船打嘅海戰。
西北非洲嘅巴巴里海盜喺西地中海襲擊基督教船隻同海岸。根據羅拔·戴維斯嘅講法，由16世紀到19世紀，海盜擄走咗100萬到125萬歐洲人做奴隸。
海洋航運嘅發展開始影響成個地中海。以前，西歐同東方之間嘅大部分貿易都經過呢個地區，但係喺1490年代之後，通往印度洋嘅海路發展令到亞洲嘅香料同其他貨物可以經過西歐嘅大西洋港口入口。
呢片海仲係有戰略重要性嘅。英國對直布羅陀嘅控制確保咗佢哋喺非洲同西南亞嘅影響力。特別係喺阿布基爾（1799年，尼羅河戰役）同特拉法加（1805年）呢啲海戰之後，英國喺地中海嘅優勢地位維持咗好耐。戰爭包括第一次世界大戰期間地中海嘅海戰同第二次世界大戰地中海戰區。
1869年蘇伊士運河開通，冇水閘嘅設計令到歐洲同亞洲之間嘅貿易流向根本上改變咗。而家最快嘅路線就係經過地中海去東非同亞洲。呢個令到地中海國家同佢哋啲港口，好似的里雅斯特呢啲直接連接中歐同東歐嘅港口，經歷咗急速嘅經濟增長。喺20世紀，第一次同第二次世界大戰，仲有蘇伊士危機同冷戰，令到貿易路線轉移到歐洲北部嘅港口，但係因為歐洲一體化、絲綢之路嘅重新啟動同自由世界貿易，呢個情況又再次改變，轉返去南部嘅港口。

21世紀同移民
想知多啲：歐洲難民危機、地中海移民船事故列表同歐洲難民危機嘅時間線
夜晚嘅地中海衛星圖像
2013年，馬耳他總統將地中海形容為「墳場」，因為有大量移民喺佢哋嘅船翻側之後淹死咗喺度。歐洲議會主席馬丁·舒爾茨喺2014年話歐洲嘅移民政策「將地中海變成咗墳場」，呢個係講緊因為呢啲政策直接導致好多難民喺呢個地區淹死。一個阿塞拜疆官員將呢個海形容為「一個墳場...人哋喺度死亡」。
喺2013年蘭佩杜薩島移民船難之後，意大利政府決定加強佢哋國家巡邏地中海嘅系統，授權進行「我們的海行動」，呢個係一個軍事同人道主義嘅任務，目的係拯救移民同拘捕人口販子。喺2015年，超過100萬移民經過地中海去到歐洲。
意大利特別受到歐洲難民危機嘅影響。由2013年開始，超過70萬移民到咗意大利，主要係撒哈拉以南非洲嘅人。

沿岸嘅國
歐洲國：（從西至東排）西班牙、法國、摩納哥、意大利、馬耳他、斯洛文尼亞、克羅地亞、波黑、黑山、阿爾巴尼亞、希臘。
亞洲國家：（從北至南排）土耳其、敘利亞、黎巴嫩、塞浦路斯、以色列同巴勒斯坦。
非洲國：（從東至西排）埃及、利比亞、突尼西亞、阿爾及利亞、摩洛哥。
地主園秀美

地主園秀美（1989年4月14號—）係日本足球員，司職中場，效力過FC岐阜。
地亞拿省

地亞拿省（阿拉伯文：ديالى‎‎）係中東國家伊拉克嘅十九個省之一。
地中海飲食

地中海飲食（粵拼：dei6 zung1 hoi2 jam2 sik6）係有關飲食配搭嘅一個概念，簡單講就係指傳統上常見於地中海嗰頭嘅一套飲食習慣，而呢套飲食習慣被指係好接近理想嘅均衡飲食。

概念
睇埋：均衡飲食
地中海飲食呢個概念，自從廿世紀中就吸引咗營養學專家嘅注意。地中海飲食常見於西班牙南部、意大利南部同希臘等地中海周圍嘅地區。具體啲噉講，如果話一個人跟地中海飲食，即係話呢個人
主糧係麥包同意式麪等含有豐富纖維嘅穀物，以及係多種唔同顏色同質地嘅生果蔬菜；
每日都食啲奶製品，包括低脂肪嘅乳酪同芝士等，吸收鈣質；
脂嘅主要來源係橄欖油，仲會配以橄欖、硬殼果同埋種籽；
每日飲大約 8 杯（1.5 至 2.0 公升左右）咁多嘅水；
食飯嗰時可以飲少少紅酒等經過發酵嘅酒；
蛋白質嘅主要來源係魚類、白肉同埋蛋；
紅肉同加工肉類就少食；
荳係主要嘅植物蛋白質來源；

影響
營養學專家做咗大量研究，發現呢種飲食習慣能夠有效噉降低心血管病、糖尿病同癌症發生嘅機會率。因此，唔少營養學工作者喺制定健康飲食建議嗰時，都會參考吓地中海飲食。
地仙桃屬

地仙桃屬（學名：Buglossoides）係紫草目紫草科嘅一個屬。
地不佬

地不佬 (Tebrau) 係馬來西亞新山北部嘅一個區域。哩嗰地方又包括其近地不佬嘅班蘭 (Pandan)，所以哩兩區就有時一起叫做班蘭-地不佬 (Pandan Tebrau)。地不佬呢個地方就係一個界域，叫做地不佬界域 (Mukim Tebrau)。地不佬嘅北部區係歸城市理事會 (Majlis Bandaraya Johor Bahru) 管，南部區就歸新山市政理事會 (Majlis Perbandaran Johor Bahru Tengah) 管。
地不佬，又叫做陳厝港，係由陳開順喺1844年開辟嘅。輥時，呢個地方係由港主嚟種黑胡椒同埋黑兒茶。到20世紀之後，陳厝港就換做種油子樹。地不佬嘅呢道嘅住宅區喺由80年代末期開始建築嘅。
地不佬有幾道主要嘅高速公路經過呢度，包括由柏林同自巴沙古當海港鏈接喺一起嘅巴沙古當快速公路 (Lebuhraya Pasir Gudang) 同埋由新山同烏魯哋南鏈接喺一起嘅地不佬高速公路 (Lebuhraya Tebrau)，又叫地不佬路 (Jalan Tebrau) 同埋班蘭路 (Jalan Pandan)。馬來西亞嘅南北大道嘅大道南部末端由喺地不佬，同地不佬高速公路由跨線橋鏈接喺一起。
地不佬有幾個購物廣場：壹就係喺班蘭工業場 (Kawasan Perindustrian Pandan) 嗰度嘅家樂佛超霸市場 (Carrefour Hypermarket)，二就係喺德沙地不佬花園嘅 AEON地不佬廣場 (AEON Tebrau City)，三就係喺柔佛再也花園嘅壹間大人超霸市場 (Giant Hypermarket)。家樂佛超霸市場嗰道其近就係新山批發市場。地不佬又有兩間環球購物中心，壹間就係喺柔佛再也花園，另外壹間就係喺2006年開嘅班蘭分行。地不佬又有三個場業區：班蘭場業區 (Kawasan Perindustrian Pandan)，地不佬場業區1 (Kawasan Perindustrian Tebrau 1) 同埋 地不佬場業區2 (Kawasan Perindustrian Tebrau 2)。喺地不佬嘅柔佛再也花園又有一個巴士轉彎站，其近柔佛再也花園就係凸務山花園嘅鬚丹依斯邁醫院 (Sultan Ismail Hospital)。
地中海氣候

地中海氣候係種氣候，特徵係冬季偏暖多雨，夏季乾燥炎熱，主要出現喺地中海沿岸地區。
地主

地主係擁有一啲住宅嘅人，好多時都會用租嘅方法嚟做收入嚟源。

責任
喺一份租借嘅合約裏面，地主一般都會需要做任何同維修相關嘅嘢，而租客就需要保持笪地方乾淨同安全。
好多地主都會用房地產嘅公司嚟負責處理問題，包括寫合約、揾人做維修、同埋揾租客等等。如果租得出，呢啲公司就會收返地主嘅部分租金。

土地財產
土地作為財產並唔係一個全世界都有嘅概念。例如，美洲原居民並冇呢個概念，反而將土地睇成做公物。當時，洋人會見啲土著好似唔用笪地，跟住就自己攞嚟用。點不知原嚟佢哋純粹對土地嘅概念同睇法唔一樣。
有啲歐洲嘅學家並唔認為土地應該屬於財產，例如 Adam Smith。佢曾經批評呢個概念，話「當笪地一成為咗私人財產之後，地主就會冚唪唥都走去話要收租」。

壟斷
如果地主非常有錢，亦好多時會買起哂附近嘅住宅，造成壟斷嘅情況。
例如，喺2011-2012年期間，一個亞特蘭大嘅社區有超過9成嘅屋都係畀一間投資公司買起咗。有時候，一間公司會起公司住宅（英文：Company towns），如果喺經濟衰退嘅時候，就可以升租同減人工。如果情況非常嚴重，就會造成貧民窟，即係環境又差到爆，但係啲地主嘅公司又當睇唔到。
土橋正樹

土橋正樹（1972年7月23號—）係日本足球員，司職中場，曾經喺1996年爲日本足球代表隊出場1次。
土沈香

土沈香（沈字讀尋，粵拼：tou2 cam4 hoeng1；學名：Aquilaria sinensis），又叫牙香樹（ngaa4 hoeng1 syu6）、土沉香（tou2 cam4 hoeng1）、白木香（baak6 muk6 hoeng1）、香樹（hoeng1 syu6）、蜜香樹（mat6 hoeng1 syu6）、女兒香（neoi5 ji4 hoeng1），係瑞香科土沉香屬嘅常綠喬木，亦係香港原生稀有嘅雙子葉植物同中國大陸特有嘅珍貴藥用植物，而家喺香港、廣東、廣西同雲南、臺灣、海南地區可以搵到。
土沈香亦盛產於華南，但因佢喺中國大陸俾人亂咁斬，因此屬易危品種而列入中國國家二級保護植物。

樣
植株大概10m高，樹幹灰色，有細枝同幼而軟嘅毛。葉樣似蛋，正面綠反面紅，革質，長約7厘米，有短柄。花黃綠色，聚生或簇生品種，有微香，每年4～5月開花，果係木質蒴果、似蛋，長25mm，有好多灰短毛，熟時轉黑，每年7月結果。

用途
植株可以做園藝景同綠籬植物，重可以做海邊防護樹種；花可以畀人睇；樹幹可以做木材；佢嘅根、葉、果、木材都可以做藥。